text: Rasende pige jagtede blotter
  10 august 2014 kl. 08.45
  En 50-årig mand fra Vejle sigtes for blufærdighedskrænkelse, efter han natten til søndag blottede sig for to piger på 22 og 23 år.
  Klokken 05.37 fik to piger i Vejle sig en ubehagelig oplevelse. På Langelinje i Vejle sad de to piger på et fortov, da en mand kom forbi og blottede sig. Det gjorde den ene af pigerne så rasende, at hun satte i løb efter ham.
  - Den ene pige jagter manden, som flygter ind i noget buskads. Her finder vi med pigens hjælp manden, som vi anholder, siger vagthavende hos Sydøstjyllands Politi til TV SYD.
  Det har vist sig, at manden er tidligere kendt for en lignende sag.
  